laion/Wikipedia-Exotic huggingface dataset:
פאל מאצ'אי

פאל מאצ'אי (בהונגרית: Pál Mácsai; נולד ב-31 במרץ 1961) הוא שחקן הונגרי. מאצ'אי נולד בבודפשט, הוא החל לשחק בתיאטרון עוד בהיותו תלמיד תיכון. ב-1980 התקבל ללימודים באקדמיה לאומניות הבמה והקולנוע של בודפשט (Színház- és Filmművészeti Egyetem). עם סיום לימודיו ב-1984 החל לעבוד בתיאטרון הלאומי של הונגריה שם הופיע עד 1989, באותה שנה עבר לתיאטרון אחר. בשנת 1988 דיבב בסרט "מיס אריזונה" המספר את סיפורם של בעלי מועדון לילה יוקרתי בבודפשט לפני ובמהלך מלחמת העולם השנייה. ב-1996 שיחק בסרט הקומדיה "סמבה". בשנת 2003 שיחק בסרט הטלוויזיה האיטלקי "I ragazzi della via Pál" אשר עלילתו מתרחשת בהונגריה ב-1904. ב-2004 שיחק בסרט "A temetetlen halott" אודות חייו של ראש ממשלת הונגריה אימרה נוג' ועל המרד ההונגרי. ב-2006 השתתף בסרט "Rokonok" המבוסס על רומן מאת ז'יגמונד מוריץ. בשנת 2017 שיחק בסרט הקומדיה הגרמני "להתראות גרמניה" של הבמאי סם גרברסקי העוסק בניצולי שואה. מדיה וקבצים בנושא פאל מאצ'אי בוויקישיתוף פאל מאצ'אי, במסד הנתונים הקולנועיים IMDb (באנגלית) פאל מאצ'אי, באתר MusicBrainz (באנגלית) Szerkesztő, Pál Mácsai (1961) actor, director, managing director, Örkény Színház (ארכיון) Hunnia Filmstudio - Miss Arizona -, www.hunniafilm.hu (באנגלית) (ארכיון) Rokonok (בהונגרית), נבדק ב-2019-03-13 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קובץ אצווה

קובץ אצווה (batch file) הוא קובץ המכיל שורות טקסט של פקודות למערכת ההפעלה, לשם הפעלתן של תוכניות שונות. קובצי אצווה מכילים לעיתים קרובות אותן פקודות שניתן לתת במעטפת הפקודות של מערכת ההפעלה (כמו במערכת DOS, ראו להלן) אולם דבר זה לא הכרחי. גם במקרים כאלו לרוב יש פקודות שמשתמשים בהן כמעט אך ורק בקובצי אצווה (למשל goto). במערכת ההפעלה MS-DOS, קובצי האצווה נשמרים עם סיומת BAT ובחלונות הנגזרות מחלונות NT ניתן להשתמש גם בסיומת CMD. בהפעלתם תחת חלונות נפתח חלון DOS שמבצע את קובץ האצווה. תוכנית המדפיסה את המחרוזת "Hello World!‎" לפלט הסטנדרטי: @echo off echo Hello World! pause הסבר: הפקודה echo off מסמנת שהפקודות לא יוצגו, וסימן @ שלידה מסמן שגם את השורה הזו המסך לא יציג. הפקודה echo מדפיסה למסך את הטקסט שאחריה. הפקודה pause משאירה את המסך פתוח עד שהמשתמש ילחץ על כפתור במקלדת, ללא הפקודה בסוף הדפסת המשפט התוכנית הייתה נסגרת. netstat -a הסבר: קטע הקוד הנ"ל מציג פקודה הנקראת Netstat, המציגה את כל החיבורים הנוכחיים למחשב שבו היא מופעלת. התוסף -a אומר לפונקציה זו להדפיס על המסך רשימה של כל החיבורים למחשב בשמם הדינאמי (DNS). כדי להציג את כתובת פרוטוקול האינטרנט (IP) של כל חיבור, יש לשלוח ping לכתובת זו. ping היא מין מחרוזת מידע ה"שואלת" את השרת על מצבו, כשהשרת "עונה" בחזרה כתובת הIP שלו חוזרת איתו. ping 127.0.0.1 הסבר: הפקודה ping שולחת את חבילת המידע לכתובת הנתונה לה (כתובת IP או DNS). במערכות הפעלה דמויות יוניקס, ליבת המערכת מזהה סוג של תוכנית להרצה לפי ההתחלה שלה. כאשר קובץ להרצה מתחיל בתווים „#!״, הליבה מתייחסת אליו כקובץ אצווה שמורץ על ידי המפרש כתוב בהמשך השורה הראשונה בקובץ. לדוגמה, קובץ שמתחיל בשורה #!/bin/sh יורץ על ידי /bin/sh, כלומר, על ידי Bourne Shell או מפרש תואם. דוגמה לתוכנית פשוטה שמסדר את כל השורות בקובץ לפי סדר אלפבית ושולח אותם להדפסה במדפסת ברירת מחדל: #!/bin/sh cat file.txt | sort | lp ניתן לכתוב קבצים מסובכים הרבה יותר וליצור אוטומציה של רוטינות הנדרשות לעיתים תכופות. אפשר להשתמש בכל תוכנית אחרת. לדוגמה, סקריפט פרל פשוט. במקרה הזה מעבירים למפרש של פרל פרמטר נוסף (-w, כדי להפעיל אזהרות: #! /usr/bin/perl -w use v5.10; my @places = qw/world earth/; map {say "Hello, $_!"} @places; במקרים רבים משתמשים כ„מפרש״ בתוכנית env שנועדה להריץ תוכנית אחרת עם משתני סביבה שונים אבל כתוצאת לוואי מאפשרת להריץ את המפרש האמיתי מכל נתיב סטנדרטי. לדוגמה, מקובל במקרים רבים להשתמש בשורה הבאה עבור סקריפטי פייתון: #!/usr/bin/env python print("Hello!") המפרש מקבל את שם קובץ הסקריפט כפרמטר ראשון. לדוגמה, הפלט של הסקריפט הבא: #!/bin/ls -l # Some other content הוא מידע מהפקודה ls על קובץ הסקריפט עצמו. ארז בן-ארי, עסקים און ליין, מי מפחד מתכנות? (1), באתר nrg‏, 2 במאי 2005
Too Late for Love

Too Late for Love (בעברית: מאוחר מדי לאהבה) הוא שיר באנגלית שנכתב והולחן על ידי יון לונדוויק, אנדרז וורת'וב, אנדראס יוהנסון ובוצע על ידי יון לונדוויק. השיר ייצג את שוודיה באירוויזיון 2019 בתל אביב, ישראל, לאחר שזכה במקום הראשון בתחרות הגמר הלאומי השוודי, "מלודיפסטיבלן 2019". מידע על היצירה "Too Late for Love" באתר מיוזיק בריינז מידע על השיר "Too Late for Love" באתר AllMusic מילות השיר "Too Late for Love" באתר Genius סרטון השיר "Too Late for Love" באתר יוטיוב John Lundvik - Too Late For Love, מילות השיר באתר ג'יניוס
מגלדאפיס

מגלדאפיס (שם מדעי: Megaladapis) הוא סוג של למור נכחד אשר חי במדגסקר עד העת האחרונה. הוא מכונה גם למור קואלה, עקב מבנה השלד המזכיר קואלה. מסוג למור זה התגלו 3 מינים שונים, יחידים במשפחה מגלדאפיזיים (Megaladapidae). הוא שרד עד לתחילת התקופה הנוכחית ונכחד באזור המאה ה-13 עד המאה ה-15, כשראשוני הפורטוגלים שהגיעו לאי גילו אותו. למור זה היה גדול מכל למור חי והוא היה קרובו של הלמור הענק והגיע לאורך 1.3-1.5 מטר ולמשקל של 40-80 ק"ג. במראהו הוא הזכיר קואלה עם זרועות ארוכות וכבדות, טפרים מעוקלים שתמכו ביציבה, גוף מכווץ ולסתות רחבות בעלות ניבים גדולים ושרירי לסת חזקים בהרבה מכל למור מודרני וכן היה בעל עיניים מצידי הגולגולת, דבר שאין לאף פרימט מודרני. ככל הנראה הוא היה קרובם של למורי הספורט הקיימים, אף שאלה בעלי מוח גדול יותר ולסתות קצרות יותר מהמגלדאפיס. למור זה היה בעל חוטם צר שהזכיר מראה קרנפי ואולי עזר לבעליו לכופף את העלים לפיו. בשל מוחו הקטן יחסית הוא כנראה היה יצור איטי ונמנמן שהיה מגושם על הקרקע. הלמורים כנראה נכחדו עם בוא האדם למדגסקר לפני 2,300 שנה ונפגעו מציד למטרות בשר ומשריפות מכוונות שהאדם הבעיר כדי לפנות מיערות מדגסקר לשדות חקלאיים. בהמשך; עקב בצורות, השריפות התמשכו והרגו למורים רבים. דבר זה היה גורם משמעותי בהקטנת אוכלוסייתם ועקב תהליך הרבייה הממושך והנדיר שלהם, הם לא הצליחו להתאושש מכך. מדיה וקבצים בנושא מגלדאפיס בוויקישיתוף מגלדאפיס, באתר NCBI (באנגלית) מגלדאפיס, באתר האנציקלופדיה של החיים (באנגלית) מגלדאפיס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
קייט אטקינסון

קייט אטקינסון (באנגלית: Kate Atkinson; נולדה ב-20 בדצמבר 1951) היא סופרת בריטית הכותבת רומנים, מחזות וסיפורים קצרים. סדרת הספרים שכתבה על הבלש ג'קסון ברודי עובדה לסדרת טלוויזיה של ה-BBC. היא זכתה בפרס ויטברד לספר השנה בשנת 1995 על ספרה "מאחורי התמונות במוזיאון" (אנ'), ושוב בשנים 2013 ו-2015. אטקינסון נולדה ביורק, שבאנגליה. היא למדה לימודי מוסמך בספרות אנגלית באוניברסיטת דנדי (אנ'), ובהמשך כתבה דוקטורט (שלא הושלם) בספרות אמריקאית. לאחר לימודיה עבדה, בין היתר, כמזכירה משפטית וכמורה. הרומן הראשון שלה, "מאחורי התמונות במוזיאון", זכה ב-1995 בפרס ויטברד כספר השנה והפך לרב-מכר. בהמשך כתבה ופרסמה רומנים נוספים, כולל את סדרת הספרים על הבלש ג'קסון ברודי – מפקח משטרה לשעבר שהפך לבלש פרטי. היא פרסמה גם מחזות וסיפורים קצרים. בשנת 2013 זכה רומן נוסף שלה ("חיים ועוד חיים") בפרס ספר השנה (בשמו החדש של הפרס – פרס קוסטה), ובשנת 2015 זכתה בפרס בשלישית (על ספרה "חיים אחרים" – A God In Ruins) (שני הספרים תורגמו לעברית על ידי שרון פרמינגר). אטקינסון ביקרה את האופן בו סוקרה הקריירה שלה בתקשורת. כך, למשל, כאשר זכתה בפרס ויטברד הוענקה מרבית תשומת הלב התקשורתית להיותה אם יחידנית. אטקינסון מונתה לחברת מסדר האימפריה הבריטית (MBE) בשנת 2011, בגין תרומתה לספרות. אטקינסון הייתה נשואה פעמיים: כשהייתה סטודנטית נישאה לאבי בתה הבכורה, ובהמשך – לאבי בתה השנייה. היא מתגוררת באדינבורו, סקוטלנד. מאחורי התמונות במוזיאון (1995), תרגמה יעל אכמון, הוצאת ינשוף, 2005. מקרים אבודים (2004), תרגמה עפרה אביגד, הוצאת עברית, 2006. אקדח במערכה הראשונה (2006), תרגמה עפרה אביגד, הוצאת כתר, 2007. מתי כבר יהיו חדשות טובות (2008), תרגמה עפרה אביגד, הוצאת עברית, 2009. חיים ועוד חיים (2013), תרגמה שרון פרמינגר, ידיעות ספרים, 2014. חיים אחרים (2015), תרגמה שרון פרמינגר, ידיעות ספרים, 2019. המתמללת (2018), תרגמה קטיה בנוביץ', ידיעות ספרים, 2021. אתר האינטרנט הרשמי של קייט אטקינסון (באנגלית) קייט אטקינסון, ברשת החברתית Goodreads קייט אטקינסון, במסד הנתונים הקולנועיים IMDb (באנגלית) קייט אטקינסון, באתר AllMovie (באנגלית) קייט אטקינסון, במסד הנתונים הקולנועיים KinoPoisk (ברוסית) קייט אטקינסון, באתר MusicBrainz (באנגלית) קייט אטקינסון, באתר אנציקלופדיה בריטניקה (באנגלית) קיט אטקינסון (1951-), דף שער בספרייה הלאומית "Kate Atkinson - Literature". literature.britishcouncil.org. נבדק ב-2019-03-01. "Edinburgh author Kate Atkinson has revealed a secret of her success". www.scotsman.com (באנגלית). נבדק ב-2019-03-01. "Kate Atkinson, novelist". Desert Island Discs. BBC Radio 4. 30 בנובמבר 2018. נבדק ב-30 בנובמבר 2018. {{cite news}}: (עזרה) תבנית:London Gazette Helen Brown, ‏A writer's life: Kate Atkinson, The Telegraph, 29 August 2004 ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
האל בליין

האל בליין (באנגלית: Hal Blaine; נולד בשם הארולד סימון בלסקי, 5 בפברואר 1929 - 11 במרץ 2019) היה מתופף יהודי אמריקאי, ועל פי הטענה נטל חלק ביותר מ-35,000 הקלטות ו-6,000 סינגלים. הוא ניגן ב-40 להיטים שהגיעו למקום הראשון במצעדים, בשירים של אמנים פופולריים כלהקת הבירדס, פרנק סינטרה ואחרים. כן השתתף בהקלטת פסקולים לסרטים ולתוכניות טלוויזיה. הוא ניגן ג'אז וביג בנד, והתמחה ברוק אנד רול. בליין נולד במסצ'וסטס להורים יהודים (מאיר ורוז בלסקי), החל לנגן בתופים כילד, ועבר עם משפחתו לקליפורניה בשנת 1943. ב-1944 היה אחד הניצולים מן השריפה באוהל הקרקס בהרטפורד, אסון שגבה את חייהם של 167 בני אדם. בראשית דרכו המקצועית ניגן במועדונים בשיקגו והיה חלק מתזמורתו של קאונט בייסי. בשנות החמישים הרבה לנגן באולפן, ובשונה מנגני ג'אז רבים נהנה לנגן גם רוק אנד רול. באותה תקופה הפך לחלק מלהקת נגני האולפן של פיל ספקטור - The Wrecking Crew. משנות השמונים ירד נפח עבודתו, כשמחשבים תפסו את מקומם של נגני אולפן ומפיקים נטו להעדיף מוזיקאים צעירים. בליין המשיך לעבוד בהקלטת מוזיקה לפרסומות, ולאחר שנקלע למצוקה כלכלית בעקבות גירושיו אף עבד כמאבטח. בליין נפטר בקליפורניה ב-11 במרץ 2019. הודעות השתתפות בצער המשפחה פורסמו, בין היתר, על ידי רינגו סטאר, בריאן וילסון ורוני ספקטור. בליין נחשב לנגן פורה, ולפי הערכתו שלו ניגן ביותר מ-35,000 הקלטות. בין היתר ניגן בשירים הבאים: "Be My Baby" של The Ronettes "Good Vibrations" ו-"I Get Around" של The Beach Boys "גברת רובינסון" ו"גשר על מים סוערים" של סיימון וגרפונקל "My Love" של פטולה קלארק "These Boots Are Made For Walking" של ננסי סינטרה "Monday Monday" של האמהות והאבות "‎(They Long to Be) Close to You" ו-"Top of the World" של הקרפנטרז "שירה של אנני" של ג'ון דנוור "מר טמבורין" של הבירדס "MacArthur Park" של ריצ'רד האריס בשנים 1966 - 1971 ניגן בליין בשישה אלבומים רצופים שזכו בפרס אלבום השנה בטקס פרסי הגראמי. בקולנוע גולמה דמותו של בליין על ידי ג'וני סניד בסרט "Love & Mercy", הביוגרפיה של בריאן וילסון מהביץ' בויז (2014). בשנת 2000 נרשם בהיכל התהילה של הרוק אנד רול ובשנת 2018 קיבל פרס גראמי למפעל חיים. אתר האינטרנט הרשמי של האל בליין האל בליין, ברשת החברתית פייסבוק האל בליין, ברשת החברתית אקס (טוויטר) האל בליין, במסד הנתונים הקולנועיים IMDb (באנגלית) האל בליין, באתר AllMusic (באנגלית) האל בליין, באתר MusicBrainz (באנגלית) האל בליין, באתר Discogs (באנגלית) האל בליין, באתר DNCI Hal Blaine: From Spector to Sinatra, He Just Plain Got It Right ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פלאופרופיתקוס

פלאופרופיתקוס (שם מדעי: Palaeopropithecus; משמעות השם: "סיפאקה קדומה") הוא סוג של למור נכחד אשר חי במדגסקר ונכחד בעת האחרונה סביב שנת 1,500 לספירה. למור זה היה גדול בהרבה מכל למור חי והיה קרובו של הלמור הענק מאותו אזור. בסוג זה היו 3 מינים. למור נכחד זה היה בעל זרועות ארוכות, רגליים קצרות, חוטם מוארך כמו של למור קטה ועיניים חוטם ואוזניים שמוקמו בקצה הגולגולת, מה שבעבר גרם לחוקרים לחשוב שהלמור היה יצור מיימי. בהמשך הניחו שחי בין ענפי העצים כמו עצלן מודרני ומכאן שמו העממי: למור עצלן. הלמור הנכחד היה גדול בהרבה מכל למור חי והגיע למשקל 40-60 ק"ג. במראהו הוא הזכיר את הסיפקות והיה על פי מבנה שיניו ולסתותיו אוכל עלים שהיה בעל לסתות קשיחות מספיק למחוץ אגוזים וקליפות קשות. אולי הוא גיוון במזונות נוספים כמו הלמורים החיים. עם זרועותיו הרחבות הוא יכל לנוע בין הענפים כמו עצלן מבלי לרדת לקרקע. למור זה נכחד בין שנת 1,300-1,600 מסיבות לא ברורות בדומה לקרוביו הענקיים. הוא כנראה נכחד כשהאדם הגיע לאי וצד את בשרו. הלמור המגושם היה חסר ישע על הקרקע והיה טרף קל וגם היה מתרבה באיטיות. עצמות של כמה למורים נראים שנפצעו מחפץ קשה, אולי נשק אנושי. בנוסף האדם אולי התחרה איתו על מזון, אתרי מחיה או שתייה והשמדה של שטחי מחייתו גררה את הלמור להכחדה. עם זאת לקח זמן מה בין הגעת האדם לאי מדגסקר עד להכחדה המוחלטת של הלמור שחלה בעת האחרונה. מדיה וקבצים בנושא פלאופרופיתקוס בוויקישיתוף פלאופרופיתקוס, באתר NCBI (באנגלית) פלאופרופיתקוס, באתר האנציקלופדיה של החיים (באנגלית) פלאופרופיתקוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
למורי עצלן

למורי עצלן (שם מדעי: Palaeopropithecidae) היא משפחה של למורים נכחדים אשר חיו באי מדגסקר עד העת האחרונה. בגודלם הם היו גדולים יותר מכל מין של למור מודרני והגדול שבהם - למור ענק היה גדול כמו גורילה ועלה על 240 ק"ג. קרוביה של משפחה זו הם למורי הקוף (Archaeolemuridae) הנכחדים והאינדריים, הגדולים בלמורים החיים. למורים אלה קיבלו את שמם עקב מבנה גופם שהזכיר עצלן מודרני, אם כי אין קרבה ביניהם. הם היו בעלי זרועות ארוכות, רגליים אחוריות קצרות וכמעט ללא זנב. מבנה הלסתות מעיד שהיו צמחוניים שהתבססו על עלים ואגוזים או קליפות קשות אותם פיצחו עם לסתותיהם. למעט הלמור הענק הם היו מגושמים מאוד על הקרקע ונעו בין ענפי העצים. כל המינים נכחדו בעת האחרונה סביב שנת 500-1,500 שנה לספירה. לא ברור מה הסיבה המדויקת, אך ייתכן מאוד שהיא קשורה להגעת האדם למדגסקר ולהשמדת הסביבה שבה חיו. למור ענק (Archaeoindris) באבאקוטיה (Babakotia) Mesopropithecus פלאופרופיתקוס (Palaeopropithecus) מדיה וקבצים בנושא למורי עצלן בוויקישיתוף למורי עצלן, באתר NCBI (באנגלית) למורי עצלן, באתר האנציקלופדיה של החיים (באנגלית) למורי עצלן, באתר GBIF (באנגלית)
פוסה ענקית

פוסה ענקית (שם מדעי: Cryptoprocta spelea) הוא מין טורף נכחד מהמשפחה טורפי מדגסקר אשר חי באי מדגסקר שבאוקיינוס ההודי ונכחד בעת החדשה. קרובו היחיד לסוג פוסה הוא המין פוסה (Cryptoprocta ferox) החי במדגסקר והוא הטורף הגדול ביותר בה. נמצאו תת-מאובנים שלו במערב, צפון ובדרום--מרכז מדגסקר. המין תואר בשנת 1902 בידי החוקר הצרפתי גוליאם גרנדידייר. משמעות שם המין: "spelea" הוא "מערה", עקב התגלות המאובנים במערת אנקזואדו (Ankazoabo Cave), בדרום מדגסקר. הפוסה הענקית היה טורף גדול שהזכיר במראהו נמייה ענקית חומה אך הוא השתייך למשפחה שונה. הוא היה דומה מאוד למין הקיים אך היה גדול יותר והגיע על פי הערכות לאורך 2 מטר, בהתחשב באורך עצם הירך הארוכה שלו ולמשקל 17-20 ק"ג, גדול מכל מין של טורף מדגסקר. הפוסה היה בעל שיניים מחודדות בעלות ניבים גדולים ובעל שרירים גדולים מאוד. ככל הנראה הוא היה מטפס עצים מוצלח. טורף זה חי בפאונה נכחדת שכללה עופות ענק, למורים בגודל גורילות, טנרקיים והיפופוטמים גמדיים שכנראה שימשו בחלקם מזון לטורף הגדול. עם זאת הוא נכחד כתוצאה מהגעת האדם והפגיעה בבתי גידולו סביב שנת 500 לספירה. לא נתגלו עדויות לכך שחי לצד קרובו בזמן כלשהו. מדיה וקבצים בנושא פוסה ענקית בוויקישיתוף פוסה ענקית, באתר GBIF (באנגלית) פוסה ענקית באתר הרשימה האדומה של IUCN
פוסה (טורף מדגסקר)

המונח "פוסה (סוג)" מפנה לכאן. אם הכוונה למשמעות אחרת, ראו פוסה (כלב ים). פוסה (שם מדעי: Cryptoprocta) הוא סוג של טורף מהמשפחה טורפי מדגסקר בו 2 מינים אך אחד מהם נכחד. 2 המינים היו אנדמיים לאי מדגסקר המבודד שמזרח לאפריקה. במראם הם מזכירים נמיות גדולות וחומות אך אינם קרובים אליהם אלא ייחודיים לטורפים של מדגסקר. אלה היו טורפי-העל שעל האי והם ניזונים ממיני למורים, עופות וזוחלים שהם לוכדים בציד על הקרקע ואף בין העצים בזינוקים מפתיעים. הם מגיעים לאורך של 150 ס"מ ולמשקל של 5–8 ק"ג. המין הנכחד היה גדול עוד יותר והגיע לאורך 2 מטרים ולמשקל 17 ק"ג. פוסה ענקית (Cryptoprocta spelea) - נכחד פוסה (Cryptoprocta ferox) מדיה וקבצים בנושא פוסה בוויקישיתוף פוסה, באתר ITIS (באנגלית) פוסה, באתר NCBI (באנגלית) פוסה, באתר Animal Diversity Web (באנגלית) פוסה, באתר האנציקלופדיה של החיים (באנגלית) פוסה, באתר GBIF (באנגלית)
אלעזר הכהן הגדול

אלעזר היה כהן גדול יהודי (260 - 245 לפנה"ס) בימי בית שני. הוא היה בנו של חוניו הראשון ואחיו של שמעון הראשון. אלעזר היה הכהן הגדול המעורב בתקשורת עם תלמי השני שנדונה באיגרת אריסטיאס. על פי האיגרת, שלח אלעזר שבעים ושניים זקנים יהודים, שישה מכל שבט משבטי ישראל, אל האי פארוס על מנת לספק לספריית אלכסנדריה תרגום יווני לתורה, המכונה גם תרגום השבעים. יורש מקומו היה דודו מנשה. כהן גדול (כולל רשימת הכהנים הגדולים לישראל) Ingrid Hjelm (1 בינואר 2000). The Samaritans and Early Judaism: A Literary Analysis. Continuum International Publishing Group. pp. 133–. ISBN 978-1-84127-072-2. נבדק ב-16 בדצמבר 2012. {{cite book}}: (עזרה) James J. Clauss; Martine Cuypers (17 במאי 2010). A Companion to Hellenistic Literature. John Wiley & Sons. pp. 419–. ISBN 978-1-4051-3679-2. נבדק ב-16 בדצמבר 2012. {{cite book}}: (עזרה) H. T. Spence (2010). The Canon of Scripture. Foundations Bible College. pp. 148–. ISBN 978-1-882542-52-9. נבדק ב-16 בדצמבר 2012. {{cite book}}: (עזרה)
מנשה הכהן הגדול

מנשה היה כוהן גדול יהודי (245 - 240 לפנה"ס) בימי בית שני. הוא היה בנו של ידוע הכהן ואחיו של חוניו הראשון. שימש ככהן גדול לאחר אחיינו אלעזר. יורשו בתפקיד היה בנו של אחיינו שמעון, חוניו השני. כהן גדול Ingrid Hjelm (1 בינואר 2000). The Samaritans and Early Judaism: A Literary Analysis. Continuum International Publishing Group. pp. 133–. ISBN 978-1-84127-072-2. נבדק ב-16 בדצמבר 2012. {{cite book}}: (עזרה) H. T. Spence (2010). The Canon of Scripture. Foundations Bible College. pp. 148–. ISBN 978-1-882542-52-9. נבדק ב-16 בדצמבר 2012. {{cite book}}: (עזרה) ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
Remixed & Revisited

Remixed & Revisited הוא אלבום הרמיקס השני של הזמרת-יוצרת האמריקאית מדונה (הוא נחשב גם לאלבום אוסף ומיני-אלבום). האלבום יצא לאור ב-24 בנובמבר 2003, על ידי חברות התקליטים האחים וורנר ומאבריק רקורדס. אלבום הרמיקס הגיע אל המקום ה-115 במצעד הבילבורד 200. האלבום מכיל חמישה רמיקסים מתוך אלבומה American Life, ההופעה החיה שלה ושל הזמרות בריטני ספירס, כריסטינה אגילרה ומיסי אליוט מתוך טקס פרסי הווידאו קליפים של MTV לשנת 2003 (ההופעה אשר הסתיימה בנשיקה הידועה של ספירס ואגילרה עם מדונה), ושיר חדש שלמעשה הוקלט בעבר, אך לעולם לא ראה אור; "Your Honesty". הרמיקס האחרון באלבום הוא למעשה מיזוג בין שני שירים; השיר "Hollywood" מתוך American Life, והשיר "Into the Groove" מתוך המהדורה המחודשת של אלבומה השני Like a Virgin, שיצא לאור בשנת 1984. האלבום קיבל ביקורות מעורבות מהמבקרים וזכה להצלחה פחותה מזו של אלבום הרמיקסים הקודם של מדונה, You Can Dance. עם יציאתו הגיע האלבום למקום ה-115 בלבד בארצות הברית, ולרוב מצעדי העולם כלל לא הצליח להיכנס. האלבום היה האלבום האחרון שהזמרת הוציאה תחת חברת התקליטים מבריק רקורדס. מידע על האלבום Remixed & Revisited באתר MusicBrainz האלבום Remixed & Revisited באתר Discogs Maverick – Representing the industry’s most visible artists and performers — from legends to rising stars (באנגלית) Warner Bros. Records Official Website, Warner Bros. Records Official Website (באנגלית) (ארכיון) Madonna Chart History, Billboard Chart Log UK: M - My Vitriol, zobbel.de
סו הולדרנס

סוזן ג'ואן פרינגל הולדרנס (באנגלית: Susan Joan Pringle Holderness; נולדה ב-28 במאי 1949) היא שחקנית אנגלייה. היא שיחקה בתפקיד מרלין בויסי בסיטקום הבריטי "על שוטים ואנשים" בין השנים 1985 ל-2003, ובסדרת הספין אוף "הדשא ירוק יותר" מ-2005 עד 2009. הולדרנס נולדה בהמפסטד שבלונדון. אחרי שסיימה את בחינות A-levels, למדה ב-Central School of Speech and Drama. קריירת המשחק שלה החלה כשהופיעה עם להקת התיאטרון Manchester’s 69 Theatre Company במחזות "חלום ליל קיץ", "פר גינט", ובתפקיד דזדמונה במחזה "Catch My Soul" (גרסת מוזיקת רוק של "אותלו"). הולדרנס מופיעה באופן קבוע בתיאטרון, רדיו, קולנוע וטלוויזיה. בתיאטראות וסט אנד שיחקה במחזות "הזוג המוזר", "Why Not Stay for Breakfast", ו-"The Male of the Species". עוד שיחקה בהצגת יחיד "Our Kid" שזכתה לשבחים. הולדרנס הופיעה במחזה "מונולוגים מהווגינה", והייתה חברה בצוות שחקני המחזה "Seven Deadly Sins Four Deadly Sinners" שהוצג בסיבוב הופעות. היא שיחקה עם להקות תיאטרון רפרטוארי. הולדרנס מרבה להופיע במחזות של אלן אייקבורן. בשלוש מחזות ("באופן יחסי", "Time and Time Again", ו-"How the Other Half Loves") היא שיחקה בסיבוב הופעות לצדו של ג'ון צ'אליס, שגילם את בויסי בעלה של מרלין בקומדית המצבים "על שוטים ואנשים". סדרת הספין-אוף "הדשא ירוק יותר" רצה במשך ארבע עונות ושני סרטי ספיישל לחג המולד, בין השנים 2005 ל-2009. ב-2010 שיחקה הולדרנס בתפקיד אנני בסיבוב הופעות בבריטניה של המחזה "נערות לוח השנה". באפריל עד אוגוסט 2011 הופיעה שוב בתפקיד אנני. בינואר עד מאי 2012 גילמה את סיליה וחזרה לגלם את אנני בסתיו 2012. בטלוויזיה שיחקה הולדרנס בתפקיד מריאן בסדרה "המובחרים" (שתי עונות), בתפקיד ליז בסיטקום "It Takes a Worried Man" (שתי עונות), ג'ו בסדרה "The Brief", קלאופטרה הרביעית בדרמה ההיסטורית "The Cleopatras", לורה דולן אשתו של ביגמיסט בפרק בסדרה "Minder". עוד שיחקה בתפקידי אורח בפרקים בסדרות "Bless This House", "הגומלים החדשים", "Thriller", הסדרה "Sob Sisters", הסדרה "Growing Pains", "רופאים", ב-"Lime Street" עם רוברט וגנר, ובסדרה "Murder in Suburbia". בסרט "Canned Laughter" גילמה את לוריין, אהובתו של רואן אטקינסון. בתוכנית "End of Part One" הופיעה הולדרנס במספר רב של חיקויים. בסדרה "ג'ון היקר" מאת ג'ון סאליבן שיחקה בתפקיד מגי. עוד הופיעה הולדרנס בתפקיד ג'ואן פורסטר בסדרה "Heartbeat", ג'ואן טראוויס בסדרה "Heartbeat", ובדמות אמה של רייצ'ל בסדרה "רגליים קרות". סרטי הקולנוע בהם הופיעה הולדרנס כוללים את "That'll Be the Day" משנת 1973, ואת "Could Happen to You" משנת 1975. בנוסף הופיעה הולדרנס בסרט דל התקציב "Meat Draw" ובסרט "Out of Sight" של רשת גרנדה. ב-2014 שיחקה הולדרנס בדרמה הרפואית של ערוץ BBC One "חדר מיון" בתפקיד אליס סוויני. ב-2018 שיחקה בדמות גברת רוסי בסיטקום "עדיין פתוחים ברציפות" לצדו של דייוויד ג'ייסון שאיתו הופיעה בסדרה "על שוטים ואנשים". הולדרנס נשואה למארק פייפר. לבני הזוג יש שני ילדים. מדיה וקבצים בנושא סו הולדרנס בוויקישיתוף סו הולדרנס, במסד הנתונים הקולנועיים IMDb (באנגלית) "Comedy - Only Fools and Horses - Marlene". BBC. "The Green Green Grass". "Interview: Sue Holderness, star of The Vagina Monologues". "Archived copy". אורכב מ-המקור ב-2006-02-21. נבדק ב-2006-03-27. {{cite web}}: (עזרה) "All you need for Christmas". אורכב מ-המקור ב-2009-08-05. נבדק ב-2019-03-13.
ביקאבראן

ביקאבראן (בהונגרית: Bükkábrány ביידיש אברעהאם) הוא כפר במחוז בורשוד-אבאוי-זמפלן שבצפון מזרח הונגריה. הכפר נוסד ב-1949 כתוצאה מאיחוד שני הכפרים אלשואבראן (Alsóábrány) ופלשאבראן (Felsőábrány). בשני הכפרים - אלשואבראן ופלשאבראן - חיו יהודים החל מתחילת המאה ה-19 ועד לשנות ה-50 של המאה העשרים. הטבלה להלן מראה את השינויים במספר היהודים לאורך השנים בשטח הנוכחי של הכפר אתר האינטרנט הרשמי של ביקאבראן מדיה וקבצים בנושא ביקאבראן בוויקישיתוף אתר הלמ"ס של הונגריה (באנגלית) האוכלוסייה היהודית בהונגריה בשנים 1840-1941 נתוני הדת של יישובי הונגריה בשנים 1880-1949 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
תנשמת פולנס

תנשמת פולנס (שם מדעי: Tyto pollens) היא מין של עוף דורס נכחד ממשפחת התנשמתיים אשר חי באיי אנדרוס שבבהאמה עד ההולוקן. ככל הנראה תנשמת זו נכחדה בעת הגעת האדם במאה ה-16 לאיים בתהליך הקולוניזציה שדחק את התנשמת משטחה ופגעו ביערות בהם חיה, עד להכחדתה. תנשמת זו חיה ביערות ראשונים ברמות במרכז האיים. היא הגיעה לגובה 1 מטר והייתה גדולה בהרבה מדורסי הלילה החיים ונראה שהייתה חסרת יכולת תעופה. התנשמת קיננה על הקרקע וניזונה מציד של מכרסמים כמו מיני הוטיים גדולים שחיו באי. בפולקלור של תושבי האיים ישנו עוף מפלצתי ענקי (אנ'), אשר מבוסס על תנשמת נכחדת זו, אשר חי ביערות, פעיל בלילה בעל עיניים אדומות, 3 רגליים ארוכות ויכול לסובב את ראשו. מאפיינים אלה מזכירים את התנשמת שאולי הפחידה את התושבים. מדיה וקבצים בנושא תנשמת פולנס בוויקישיתוף תנשמת פולנס, באתר GBIF (באנגלית)
ארטמיס (פירושונים)

האם התכוונתם ל... ארטמיס אָרְטֵמִיס הייתה אלת הציד, חיות הבר, אלת הבתולות והירח ואחת משנים עשר (לא כולל האדס והסטיה) האלים האולימפיים במיתולוגיה היוונית. ארטמיס (ספר) הוא רומן מסוגת המדע בדיוני, מאת הסופר האמריקאי אנדי ויר ארטמיס פאול – סדרת ספרי פנטזיה לנוער מאת הסופר האירי אואן קולפר ארטמיס פאול (ספר) – ארטמיס פאול (באנגלית: Artemis Fowl), הוא ספר פנטזיה לנוער מאת הסופר האירי אואן קולפר ארטמיס פאול (סרט) – העיבוד הקולנועי הראשון לספר באותו שם תוכנית ארטמיס – תוכנית חלל מאוישת של ארצות הברית שמטרתה העיקרית היא הנחתת בני אדם על הירח